CELEX: 52009XG1212(03)
Language: hu
Date: 2009-12-01 00:00:00
Title: A Tanács 2009. december 1-jei következtetései az e-egészségügyön keresztüli biztonságos és hatékony egészségügyi ellátásról

12.12.2009   
            
            
               HU
            
            
               Az Európai Unió Hivatalos Lapja
            
            
               C 302/12
            
         A Tanács 2009. december 1-jei következtetései az e-egészségügyön keresztüli biztonságos és hatékony egészségügyi ellátásról
   2009/C 302/06
   AZ EURÓPAI UNIÓ TANÁCSA,
   
               1.
            
            
               EMLÉKEZTET ARRA, hogy az EK-Szerződés 152. cikke kimondja, hogy valamennyi közösségi politika és tevékenység meghatározása és végrehajtása során biztosítani kell az emberi egészségvédelem magas szintjét, valamint hogy a Közösség bátorítja a tagállamok közötti együttműködést az e cikkben említett területeken, és szükség esetén támogatást nyújt a tagállamok fellépéséhez. Bármilyen közösségi szintű intézkedés során teljes mértékben tiszteletben kell tartani azt, hogy az egészségügyi ellátás megszervezése és nyújtása a tagállamok feladata.
            
         
               2.
            
            
               EMLÉKEZTET ARRA, hogy a Közösség 2008–2013-as egészségügyi stratégiájának (1) egyik célkitűzése a dinamikus egészségügyi rendszerek és az új technológiák támogatása, elismerve, hogy az új technológiák javíthatják a betegségek megelőzését, diagnosztizálását és kezelését, nagyobb biztonságot nyújtanak a betegek számára, továbbá javíthatják az egészségügyi rendszerek koordinációját, az erőforrások felhasználását és a fenntarthatóságot.
            
         
               3.
            
            
               EMLÉKEZTET ARRA, hogy a 2009. február 20-án, Prágában megtartott e-egészségügyi miniszteri konferencián az Európai Unió tagállamainak képviselői nyilatkozatot (2) adtak ki, amelyben elismerték, hogy az e-egészségügy biztonságosabbá és hatékonyabbá teszi az egészségügyi ágazatot, az európai polgárokat szolgáló e-egészségügyi terület létrehozását célzó intézkedésekre szólítottak fel, és megindították az e-egészségügy területén az összehangolt intézkedéseket és irányítást megalapozó folyamatot.
            
         
               4.
            
            
               EMLÉKEZTET az e-egészségügyhöz kapcsolódó európai uniós kezdeményezésekre, többek között az alábbiakra:
               
                           a)
                        
                        
                           e-egészségügy – az európai állampolgárok egészségügyi ellátásának javítása: cselekvési terv egy európai e-egészségügyi térség érdekében (3);
                        
                     
                           b)
                        
                        
                           a Tanács 2004. május 27-i következtetései az e-egészségügyről (4);
                        
                     
                           c)
                        
                        
                           a Bizottság „Vezető piacok – egy kezdeményezés Európa számára” című közleménye (5), amely a piacfejlesztés felgyorsítása érdekében kiemelten foglalkozik a piac széttöredezettségéből adódó akadályok elhárításának szükségességével, valamint az e-egészségügyi rendszerek átjárhatóságának hiányával;
                        
                     
                           d)
                        
                        
                           a Bizottság ajánlása az elektronikus egészségügyi nyilvántartó rendszerek határokon átnyúló átjárhatóságáról (6);
                        
                     
                           e)
                        
                        
                           a Bizottság közleménye a távorvoslásról a betegek, az egészségügyi ellátórendszerek és a gazdaság javára (7);
                        
                     
         
               5.
            
            
               ÜDVÖZLI a több tagállam részvételével a közelmúltban megkezdett együttműködést az alábbi területeken:
               
                           a)
                        
                        
                           az epSOS nagyléptékű kísérleti projekt (8) keretében, amelynek célja, hogy kidolgozza az elektronikus egészségügyi nyilvántartások összefoglalóinak és az e-recepteknek a határokon átnyúló átjárhatóságát, valamint a Calliope tematikus hálózat (9) keretében, amelynek rendeltetése, hogy ütemtervet állapítson meg az e-egészségügy európai átjárhatósága számára, és kialakítsa a végrehajtáshoz szükséges konszenzust;
                        
                     
                           b)
                        
                        
                           az Európai Bizottság 403. számú e-egészségügyi megbízása alapján az e-egészségügy szabványosítása területén végzett, folyamatban levő együttműködés keretében (10);
                        
                     
         
               6.
            
            
               ÜDVÖZLI a svéd elnökség „e-egészségügy az egészségesebb Európáért” című jelentését (11), amelyet az egészségügyi miniszterek 2009. július 6–7-én Jönköpingben megtartott informális találkozóján ismertettek, és amely példát mutat arra, hogy az egészségügyi ellátással kapcsolatos politikai célok hogyan valósíthatók meg az e-egészségügyi beruházások révén;
            
         
               7.
            
            
               ELISMERI, hogy az e-egészségügy fontos eszköz a színvonal és a betegek biztonságának javításához, a nemzeti egészségügyi ellátó rendszerek modernizálásához, hatékonyságuk fokozásához, valamint ahhoz, hogy e rendszerek mindenki számára jobban igénybe vehetők legyenek, és jobban igazodjanak a betegek és az egészségügyi szakemberek egyéni igényeihez és az idősödő társadalom kihívásaihoz;
            
         
               8.
            
            
               ELISMERI, hogy az e-egészségügyi szolgáltatásoknak a közegészségügy szükségletei szerinti kifejlesztéséhez további politikai irányításra és az e-egészségügynek az egészségügyi politikába történő beépítésére van szükség;
            
         
               9.
            
            
               FELSZÓLÍTJA a tagállamokat, hogy tervezzenek meg és hajtsanak végre olyan kezdeményezéseket, amelyek célja az e-egészségügyi szolgáltatások létrehozásának és igénybevételének lehetővé tétele, különös tekintettel az alábbiakra:
               
                           1.
                        
                        
                           politikailag és stratégiailag kötelezzék el magukat az e-egészségügy mellett, amely az egyik fő eszközt jelenti az egészségügy színvonalának, hozzáférhetőségének és biztonságának fokozásához;
                           
                                       a)
                                    
                                    
                                       vonják be az e-egészségügyet az egészségügyi ellátás reformprogramjaiba, és fontolják meg a létrehozásához szükséges konkrét pénzügyi ösztönző mechanizmusok kidolgozását;
                                    
                                 
                                       b)
                                    
                                    
                                       összehangolt módon foglalkozzanak az e-egészségügyi szolgáltatások létrehozása előtt álló akadályokkal;
                                    
                                 
                     
                           2.
                        
                        
                           erősítsék az e-egészségügyi szolgáltatásokba vetett bizalmat és azok elfogadását;
                           
                                       c)
                                    
                                    
                                       a legmagasabb színvonalon biztosítsák a betegek biztonságát, az adatvédelmet és a magánélet védelmét;
                                    
                                 
                                       d)
                                    
                                    
                                       javítsák az egészségügyi hatóságok, a szakemberek, a betegek és hozzátartozóik tájékozottságát, növeljék bizalmukat és a rendszer elfogadását;
                                    
                                 
                                       e)
                                    
                                    
                                       biztosítsák mind a betegek, mind az egészségügyi szakemberek számára az igények helyes felmérését és a képzést;
                                    
                                 
                     
                           3.
                        
                        
                           biztosítsák a jogi egyértelműséget és az egészségügyi adatok védelmét;
                           
                                       f)
                                    
                                    
                                       vizsgálják meg az e-egészségügyi szolgáltatások engedélyezésére, akkreditálására és szabályozására vonatkozó hatályos rendelkezéseiket, és tegyenek javaslatot a javításukra;
                                    
                                 
                                       g)
                                    
                                    
                                       vizsgálják meg a személyes egészségügyi adatokhoz hozzáférő és azokat felhasználó egészségügyi dolgozók meghatározására és feljogosítására szolgáló jelenlegi gyakorlatot;
                                    
                                 
                                       h)
                                    
                                    
                                       foglalkozzanak az orvosi adatok határokon átnyúló biztonságos cseréjének jogi korlátaival, tiszteletben tartva az egészségügyi adatok védelme és a beteg személyének sértetlensége iránti igényt, ennek alapján a beteg azon jogát, hogy hozzájáruljon orvosi adatai felhasználásához;
                                    
                                 
                     
                           4.
                        
                        
                           oldják meg a technikai problémákat és segítsék elő a piaci fejlődést;
                           
                                       i)
                                    
                                    
                                       gondoskodjanak arról, hogy a nemzeti, regionális és helyi szintű egészségügyi stratégiák és beruházási tervek figyelembe vegyék az e-egészségügyi szolgáltatások szervezeti és országhatárokon keresztüli átjárhatóságának célját;
                                    
                                 
                                       j)
                                    
                                    
                                       biztosítsák a közös orvosi terminológia és technikai szabványok elfogadását és alkalmazását, különösen a tagállamok közötti csere tárgyát képező orvosi adatok esetében;
                                    
                                 
                                       k)
                                    
                                    
                                       az átjárható e-egészségügyi szolgáltatások létrehozásának támogatására – a hatályos jogszabályok teljes körű betartásával – vegyék igénybe a közbeszerzést;
                                    
                                 
                     
         
               10.
            
            
               FELHÍVJA a Bizottságot, hogy:
               
                           1.
                        
                        
                           tegye naprakésszé az európai e-egészségügyi cselekvési tervet;
                        
                     
                           2.
                        
                        
                           az esetleges szinergiák előnyeinek kihasználása érdekében készítsen jelentést a kapcsolódó területeken alkalmazott elektronikus azonosítási rendszerekkel kapcsolatos meglévő uniós szakpolitikák és intézkedések továbbfejlesztéséről;
                        
                     
                           3.
                        
                        
                           az uniós és nemzeti szinten felhalmozódott ismeretekre építve szervezze meg a különböző e-egészségügyi szolgáltatások alkalmazásával járó egészségügyi előnyök és a költséghatékonyság rendszeres időközönkénti értékelését;
                        
                     
         
               11.
            
            
               FELSZÓLÍTJA a tagállamokat és a Bizottságot, hogy:
               
                           1.
                        
                        
                           építsenek az államtitkárok és más hasonló beosztású tisztviselők informális találkozói által adott politikai lendületre annak érdekében, hogy a leghatékonyabb és legalkalmasabb, tagállami irányítású magas szintű mechanizmusok révén, az Európai Bizottsággal együttműködve továbbfejlesszék az e-egészségügy területén folyamatban levő tevékenységek irányítását, összehangolását és konszolidációját, ezáltal előtérbe helyezzék az e-egészségügy létrehozását és az átjárható e-egészségügyi szolgáltatások tényleges felhasználását a nemzeti egészségügyi ellátó rendszereken belül és a rendszerek között;
                        
                     
                           2.
                        
                        
                           biztosítsák, hogy a mechanizmus főbb céljai az alábbiak legyenek:
                           
                                       a)
                                    
                                    
                                       a csoportok, projektek és intézmények uniós szintű közelítése és összehangolása;
                                    
                                 
                                       b)
                                    
                                    
                                       a nemzeti egészségügyi hatóságok közvetlen bevonásával az e-egészségügy és az uniós és nemzeti szintű egészségügyi stratégiák és igények egymáshoz igazodásának előmozdítása;
                                    
                                 
                                       c)
                                    
                                    
                                       az e-egészségügyi szolgáltatások költséghatékonyságára és társadalmi-gazdasági előnyeire vonatkozó, a nemzeti és közösségi szintű kutatáson alapuló tudományos bizonyítékok terjesztése;
                                    
                                 
                                       d)
                                    
                                    
                                       rendszeres jelentések készítése a tevékenységekről az érintett tanácsi ülések számára;
                                    
                                 
                     
                           3.
                        
                        
                           különösen az alábbi területeken alkalmazzák ezt a mechanizmust:
                           
                                       a)
                                    
                                    
                                       az egészségügyi célkitűzések elérése érdekében végzett, az e-egészségügyi szolgáltatások előtérbe helyezésével kapcsolatos közös problémák és kihívások kezelését szolgáló együttműködés;
                                    
                                 
                                       b)
                                    
                                    
                                       a tagállamoknak nyújtott támogatás egy ütemterv kidolgozása révén, beleértve a döntésekhez nyújtott segítséget és az e-egészségügyi szolgáltatások létrehozására, elfogadtatására és alkalmazására vonatkozó iránymutatásokat;
                                    
                                 
                                       c)
                                    
                                    
                                       az érdekeltekkel, különösen a betegekkel és az egészségügyi szakemberekkel folytatott együttműködés annak érdekében, hogy az e-egészségügyi eszközök és szolgáltatások megfelelően igazodjanak a gyakorlati orvosi igényekhez és az egészségügyi rendszer általános célkitűzéseihez.
                                    
                                 
                     
         
      (1)  FEHÉR KÖNYV – Együtt az egészségért: Stratégiai megközelítés az EU számára 2008–2013 (COM(2007) 630).
   
      (2)  http://www.ehealth2009.cz/Pages/108-Prague-Declaration.html
   
      (3)  COM(2004) 356.
   
      (4)  9628/04.
   
      (5)  COM(2007) 860.
   
      (6)  COM(2008) 3282.
   
      (7)  COM(2008) 689.
   
      (8)  Smart Open Services for European Patients – az Európai Bizottság által a versenyképességi és innovációs keretprogram (CIP) ICT PSP alapján nyújtott társfinanszírozással: http://www.epsos.eu
   
      (9)  Call for Interoperability, az Európai Bizottság finanszírozza a versenyképességi és innovációs keretprogram (CIP) ICT PSP alapján: http://www.calliope-network.eu
   
      (10)  Az e-egészségügyi átjárhatósági szabványokkal kapcsolatos megbízás (M/403): http://www.ehealth-interop.nen.nl
   
      (11)  „e-egészségügy az egészségesebb Európáért” – az egészségügyi erőforrások jobb felhasználásának lehetőségei http://www.se2009.eu